Dôvodová správa
k privatizácii časti príspevkovej organizácie 
Ústav cestnej dopravy Bratislava
časť Výstup 1 – Nitra, Kupeckého ul. č.5

Dôvodom predloženia tohto materiálu na rokovanie vlády Slovenskej republiky je návrh na vydanie rozhodnutia o privatizácii časti príspevkovej organizácie Ústav cestnej dopravy Bratislava, časť Výstup 1 – Nitra, Kupeckého ul. č. 5, priamym predajom pre nadobúdateľa: Ing. Marian Škorica, Štefánikova trieda 20/35, 949 01 Nitra.
1. Vymedzenie privatizovaného majetku
Ústav cestnej dopravy Bratislava je štátna príspevková organizácia zriadená rozhodnutím ministra dopravy pôšt a telekomunikácii SR č. 162/94 zo dňa 21.12.1994 s činnosťou definovanou zriaďovacou listinou č. 5221/M-96, ktorá bola následne zmenená rozhodnutím ministra dopravy pôšt a telekomunikácii SR č. 111 – 96 zo 17. 10. 1996, č. 30/98 z 23.3.1998 a č. 64. z 3.7.2000.  
Z dôvodu aktualizácie a prehľadnosti vydal minister dopravy pôšt a telekomunikácii SR rozhodnutie č. 140 z 19.12.2000 novú zriaďovaciu listinu č. 1973/M – 2000.
Základný privatizačný projekt bol na MSPNM SR predložený dňa 13.11.2001. Informácia 
o predložení ZPP na MSPNM SR podľa § 10 ods. 7 zákona č. 92/1991 Zb. bola zverejnená v dennej tlači distribuovanej celoštátne dňa 15.1.2002 a opakovane 17.6.2002.
Ústav cestnej dopravy Bratislava,  bol zahrnutý do privatizácie na    základe uznesenia vlády   SR č. 103 z 31.1.2001.
Do privatizácie podľa predloženého privatizačného projektu vstupuje celý  majetok štátnej príspevkovej organizácie.
Základný privatizačný projekt bol vypracovaný vedením organizácie a navrhuje privatizovať štátnu príspevkovú organizácie  v dvoch  výstupoch:
    1. Výstup 1 – Nitra, Kupeckého ul. Č. 5
    2. Zloženie akciovej spoločnosti,  ÚCD – Ústav cestnej dopravy, a.s. Bratislava
Hlavným predmetom činnosti Ústavu cestnej dopravy Bratislava je vykonávanie najmä metodického a technického inžinieringu súvisiaceho s procesom cestnej dopravy so zameraním na odbornú spôsobilosť ľudského činiteľa, prevádzkovanie stanice technickej kontroly vozidiel a vykonávanie technickej kontroly  vozidiel, prevádzkovanie pracoviska emisných kontrol a vykonávanie emisných kontrol motorových vozidiel. Ďalej zabezpečuje pre MDPT podklady súvisiace s výkonom štátneho odborného dozoru v cestnej premávke, prevádzkuje akreditovanú skúšobňu cestných vozidiel a prevádzkuje autorizované pracovisko výkonnej metrológie.
 Privatizovaný majetok sa nachádza v katastrálnom území Trnávka (administratívna budova na Studenej ulici v Bratislave spolu s pozemkom), Bratislava (10 poschodie budovy na Miletičovej ulici v Bratislave), Spišská Nová Ves (pozemok) a Nitra (administratívna budova s pozemkom).

Výstup 1 – Nitra, Kupeckého ul. Č. 5
Predmetom privatizácie v rámci Výstupu 1 – Nitra, Kupeckého ul. Č. 5 sú budova a pozemok prenajaté súkromnej spoločnosti S – EKA s.r.o. Nitra, ktorá je poverená  MDPT SR  výkonom činnosti s celoštátnou pôsobnosťou v inštitúte emisných kontrol motorových vozidiel.

Ekonomická charakteristika   k 31.12.2001 za výstupný subjekt  Nitra

     Počet pracovníkov /os./	-	
     z toho THP	-	
     Výkony a mimoriadne výnosy /tis.Sk/                        	136	
     Náklady /tis.Sk/                                                          	25	
     Hospodársky výsledok /tis.Sk/                                       	   111 	
     Miera odpísania HIM /%/	14,45	

Privatizovaný majetok podľa údajov účtovníctva ku dňu 31.12.2001 (v tis. Sk) za výstupný subjekt Nitra:

     Aktíva (majetok spolu)	404	
     v tom:                                                                    		
     stále aktíva                        	404	
     z toho: pozemky                                                          	108	
                 budovy, haly, stavby                                   	296	
                 stroje, prístroje a zariadenia	0	
                 nehmotný investičný majetok	0	
                 ostat. hmot. inv. majetok	0	
     obežné aktíva	0 	
     ostatné akt. a prechodné účty aktív	0	

     Záväzky privatizované spolu                                       	
0	
		
     Vlastné imanie určené k prevodu	404	
Hodnota pozemkov je 109 tis. Sk po ocenení v zmysle vyhlášky MF SR č. 465/91 Zb. v znení neskorších predpisov. Ústav cestnej dopravy Bratislava, časť Výstup 1 – Nitra, Kupeckého č. 5  207 m2 zastavanej plochy.
2. Návrhy privatizačných projektov
Predkladaný materiál rieši majetok samostatne privatizovanej výstupnej jednotky Ústav cestnej dopravy Bratislava, časť Výstup 1 – Nitra, Kupeckého č. 5  s účtovnou hodnotou 
404 tis. Sk, so spôsobom privatizácie priamy predaj záujemcovi, vybranom vo výberovom konaní. 

 Stanovisko zakladateľa:
 Ministerstvo dopravy pôšt a telekomunikácií  SR vo svojom stanovisku zo dňa 26.10.2001 číslo: 1814/M - 2001 nemá pripomienky k privatizačnému projektu  a navrhuje, aby MSPNM SR vydalo rozhodnutie o privatizácii majetku príspevkovej organizácie ÚCD Bratislava v dvoch výstupoch :
1.	výstup: priamy predaj nehnuteľnosti na Kupeckého ulici č. 5 v Nitre vopred určenému      záujemcovi – Ing. Marianovi Škoricovi, bytom Štefanikova ul. 35, Nitra a v  dodatku k stanovisku zakladateľa zo dňa 7.12.2001 je konštatované, aby bol priamy predaj nehnuteľností na Kupeckého ulici v Nitre realizovaný na základe výberového konania a podmienky pre výber kupujúceho navrhujú určiť po dohode so zakladateľom.
2.	Výstup: založenie akciovej spoločnosti so 100% podielom akcií na priamy predaj a Fond národného majetku ako zakladateľ akciovej spoločnosti použije pri jej založení stanovy v znení vopred dohodnutom s MDPT SR. 
 Ministerstvo dopravy pôšt a telekomunikácií  SR vo svojom liste  zo dňa 26.5.2002 číslo: 1262/M - 2002 dopĺňa stanovisko číslo: 1814/M - 2001 zo dňa 26.10.2001 k základnému privatizačnému projektu Ústavu cestnej dopravy Bratislava nasledovne:

	V rámci 1. výstupu – priamy predaj nehnuteľnosti na Kupeckého ulici č. 5 v Nitre záujemcovi, ktorý bude vybraný na základe výberového konania – odporúčam, aby pri výbere nadobúdateľa bola stanovená podmienka zachovania vykonávania emisných kontrol na základe oprávnenia Ministerstva dopravy, pôšt a telekomunikácií SR v uvedených priestoroch, ktoré sú na prevádzkovanie tejto činnosti prispôsobené. V súčasnosti tento výkon štátnych kontrol uskutočňuje v predmetných priestoroch firma S-EKA, Nitra, ktorá podala aj podnet na privatizáciu.
	V rámci 2. výstupu – založenie akciovej spoločnosti – Ministerstvo dopravy, pôšt a telekomunikácií SR netrvá na spoločnom prerokovaní návrhu stanov akciovej spoločnosti. Avšak vzhľadom na charakter činností vykonávaných Ústavom cestnej dopravy na základe oprávnení Ministerstva dopravy, pôšt a telekomunikácií SR navrhujem uviesť do rozhodnutia o privatizácii v rámci ďalších podmienok nasledovné:

“ Fond národného majetku SR zmluvne zabezpečí, aby budúci nadobúdateľ zachoval vykonávanie činností – spracovávanie podkladov k medzinárodnej  ” Dohode ADR” a jej vydanie, príprava organizácie a vykonávanie povinných školení vodičov v rámci ADR, podieľaním sa na práci pracovnej skupiny WP 15 v legislatívnej oblasti, overovanie určených meradiel ( analyzátory výfukových plynov motorových vozidiel so zážihovými motormi ) a kalibrácia meradiel odporúčaných MDPT SR pre výkon kontrol technického stavu vozidiel 
a emisných kontrol motorových vozidiel s celoštátnou pôsobnosťou, archivácia písomností bývalej rezortnej organizácie Dopravno – inžinierske služby, š.p. Bratislava – po dobu trvania poverení Ministerstva dopravy, pôšt a telekomunikácií SR na vykonávanie týchto činností, s možnosťou odstúpenia od zmluvy v prípade nedodržania tejto podmienky.”

Stanovisko Protimonopolného  úradu SR:
Protimonopolný  úrad SR vo svojom stanovisku číslo 4491/P16/PMÚ SR/2001  zo dňa 14.11.2001.2000 k navrhovanej  metóde privatizácie založenie akciovej spoločnosti, nemá pripomienky, a pri metóde priamy predaj navrhuje, aby sa o budúcom kupcovi nehnuteľností v Nitre rozhodlo vo výberovom konaní. 

3. Konkurenčné privatizačné projekty a podnety

Na uvedený výstup je evidovaný na MSPNM SR podnet predložený záujemcom:

1. Ing. Marian Škorica, Štefánikova 35, 949 Nitra, zo dňa 28.11.2001
Ing. Škorica je konateľom firmy S-EKA s.r.o. v Nitre. Uvedená spoločnosť je poverená Ministerstvom dopravy pôšt a telekomunikácií SR zabezpečovať výkon činností s celoštátnou pôsobnosťou v inštitúte emisných kontrol cestných motorových vozidiel.

4.  Postup posudzovania privatizačného projektu
Základný privatizačný projekt bol predložený na MSPNM zriaďovateľom SR dňa           13.11. 2001 a je spracovaný v súlade so stanoviskom zakladateľa. Na MSPNM SR bol prerokovaný v pracovnej komisii dňa 6. 5. 2002 s odporúčaním privatizovať majetok časti príspevkovej organizácie časť Nitra, Kupeckého 5 priamym predajom záujemcovi, ktorý bude vybraný vo výberovom konaní. 
MSPNM SR listami zo dňa 4. 7. 2002 oslovilo známeho  záujemcu o privatizovaný majetok so žiadosťou o doplnenie podnetu v termíne do 19. 7. 2002. V stanovenom termíne predložil dodatok 1 záujemca:
Ing. Marian Škorica, Štefánikova trieda 20/35, 949 Nitra
Komisia pre výber nadobúdateľa privatizovaného majetku, zriadená ministerkou pre správu a privatizáciu národného majetku posúdila predložený návrh dňa 19.7. 2002 a odporučila ako budúceho nadobúdateľa privatizovanej časti majetku príspevkovej organizácie fyzickú osobu  Ing. Marian Škoricu, Štefánikova trieda 20/35, 949 Nitra

Pri svojom odporúčaní vychádzala komisia z nasledovných skutočností:

Ing. Marian Škorica, Štefánikova trieda 20/35, 949 Nitra ako jediný záujemca o privatizovaný majetok splnil všetky podmienky výberového konania bez výhrad. Navrhol za nadobudnutie časti príspevkovej organizácie prijateľnú kúpnu cenu vo výške 743 tis. Sk, s jednorázovou platbou v hotovosti, ktorá   predstavuje plnú výšku substančnej (trhovej) hodnoty stanovenej znaleckou organizáciou. Ing. Marián Škorica je konateľom a riaditeľom firmy S-EKA s.r.o. v Nitre, ktorá sídli v privatizovanej časti na Kupeckého ulici č. 5 v Nitre. Uvedená spoločnosť je poverená Ministerstvom dopravy pôšt a telekomunikácií SR zabezpečovať výkon činností s celoštátnou pôsobnosťou v inštitúte emisných kontrol cestných motorových vozidiel. Menovaný predložil podnikateľský zámer, v ktorom sa zaväzuje  za poverenú organizáciu do konca roku 2002  vybudovať sieť minimálne potrebného počtu pracovísk emisných kontrol, rovnomerne rozmiestnených na území SR pre emisné kontroly novo -  zavádzaného druhu pohonu t.j. pre vozidlá prvýkrát prihlásené do evidencie do 31.12.1979. V priebehu roku 2003 mieni privatizovanú časť, ktorá je dnes v značne schátralom až kritickom stave, bez prerušenia činnosti zrekonštruovať tak, aby bola dôstojným sídlom poverenej organizácie MDPT SR, vykonávajúcej funkciu centra emisných kontrol v Slovenskej republike. 

Z á v e r

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti príspevkovej organizácie Ústav cestnej dopravy Bratislava, čas Výstup 1- Nitra, Kupeckého ul. č. 5, priamym predajom Ing. Marianovi  Škoricovi, Štefánikova trieda 20/35, 949 Nitra.